In 2010 het Reinhardt Buhr ’n vermenging van wêreldwye instrumentale klanke geskep en sy optredes Wild Lettuce genoem. Hy het gou in Suid-Afrika bekend geword vir sy vrye vertolkings, waarin die hipnotiese Australiese didjeridoe, onvoorspelbare ritmes, eksotiese metal-klanke en pragtige flamenco-melodieë ingespan word. Deur die gebruik van looping tower hy op sy eie ’n klanklandskap op wat skaars denkbaar is.